12. Anlægsbevilling - Byggemodning af nyt erhvervsområde ved Trigevej i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 424, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 27,35 mio. kr. til 
udstykning og byggemodning af et nyt erhvervsområde ved Trigevej i [adresse].
Den nye udstykning, som omfatter et areal på ca. 17,5 ha, vil realisere lokalplan nr. 424. Vedhæftede 
kortbilag ”Nyt erhvervsområde ved [adresse] i [adresse]” viser projektarealet.
De samlede grundarealer, som kan udbydes til salg efter byggemodning af området, udgør forventeligt ca. 
14 ha. 
Projektet vil desuden indeholde anlæg til håndtering af klimavand, som dels forventes etableret i 
udstykningen samt ved udgravning af et nyt skybrudsbassin placeret på arealet mellem Omega 13 og 15. 
Byggemodningen vil ske i overensstemmelse med lokalplan nr. 424 – ”Udvidelse af erhvervsområde syd 
for Trigevej i [adresse]”.
Tidsplanen for byggemodningen af området indebærer, at projektering og myndighedsbehandling samt 
udbud af anlægsprojektet forventes afsluttet i januar 2025. Anlægsarbejdet forventes gennemført i perioden 
februar til september 2025.
VURDERING
I erhvervsområdet ved Kappa, som blev etableret i 2020, er der på nuværende tidspunkt tre ledige 
erhvervsgrunde.
På trods af det forholdsvis høje renteniveau modtager Teknik og Miljø løbende forespørgsler fra 
virksomheder, som overvejer at etablere sig i [adresse]. Herudover har der været enkelte henvendelser med 
ønsker om køb af grundarealer på minimum 30.000 m2, hvilket ikke kan imødekommes i den eksisterende 
udstykning på Kappa.
Teknik og Miljø vurderer derfor, at byggemodningen af erhvervsarealet ved [adresse] bør igangsættes på 
nuværende tidspunkt for at kunne imødekomme den fremtidige efterspørgsel på erhvervsgrunde i området. 
Der vil være mulighed for at påbegynde opførsel af byggeri i lokalplanområdet sideløbende med 
anlægsarbejdet, hvis efterspørgslen viser sig at nødvendiggøre dette. 
Teknik og Miljø vurderer, at det vil være mest hensigtsmæssigt, at udbud og salg af grundarealer tidligst 
gennemføres i 1. kvartal 2025 og byggeri påbegyndes i 2. kvartal 2025 af hensyn til 
byggemodningsaktiviteterne i området.
[adresse]: EMN-2023-01918
Dok-ID: 3661151
Sagsbehandler: chhn
Byråd
19. marts 2024  19:00
Teknik og Miljø vurderer, at udstykningen vil bidrage med en anselig klimabelastning i anlægsfasen, da 
etablering af veje, forsyningsledninger og bebyggelse generelt nødvendiggør et højt ressourceforbrug. 
Opførsel af nye energivenlige bygninger, som tilsluttes Hinnerup Fjernvarme, samt udfasning af økologisk 
landbrugsdrift på arealet vil dog bidrage med et positivt klimaaftryk fremadrettet.
ØKONOMI
Anlægsudgifterne til forundersøgelser og byggemodning udgør overslagsmæssigt 27,35 mio. kr. fordelt 
som følger:
Aktivitet
Beløb kr.
Jord- og miljøtekniske undersøgelser
300.000
Arkæologi
2.000.000
Opmåling og udstykning
450.000
Detailprojektering, udbud, tilsyn og projektledelse
400.000
Vej- og stianlæg
7.500.000
Anlæg til håndtering af klimavand
1.000.000
Belysning
700.000
Beplantning og fællesarealer
750.000
Tilslutningsafgifter
12.000.000
Drift af området i salgsperioden
200.000
Nedrivning af eksisterende bygninger
500.000
Fjernelse af forurenet jord ved [adresse]
300.000
Uforudsete udgifter
1.250.000
I alt
27.350.000
Udover ovennævnte anlægsudgifter vil der i 2025 være en udgift til vejvandingsbidrag på overslagsmæssigt 
300.000 kr., der skal konteres som en driftsudgift.
André Jepsen bliver endelig fastsat på baggrund af Favrskov Spildevands takster som en 
procentdel af anlægsudgiften til regnvandsanlægget.
Der er i ”Budget 2024-27” afsat rådighedsbeløb på jordforsyningsområdet på i alt 24,0 mio. kr. fordelt med 
18,0 mio. kr. i 2024 og 6,0 mio. kr. i 2025 til byggemodning og udstykning af erhvervsområdet ved [adresse]. 
Rådighedsbeløbet indeholder forventede udgifter til forundersøgelser, udstykning, etablering af vejanlæg 
samt afholdelse af tilslutningsbidrag.
Merudgifterne i forhold til de afsatte rådighedsbeløb i 2024-27, som samlet beløber sig til 3,35 mio. kr., 
udgøres hovedsageligt af forventede udgifter til etablering af anlæg til håndtering af klimavand, fjernelse af 
konstateret lokal jordforurening ved [adresse], nedrivning af eksisterende bygninger samt budget til 
arkæologisk udgravning af et mindre delareal.
Det foreslås, at der gives et tillæg til det allerede afsatte rådighedsbeløb i 2025 på 3,35 mio. kr., finansieret 
af det afsatte rådighedsbeløb på jordforsyningsområdet til uforudset arkæologi og vejanlæg i 2025. 
Favrskov Kommunes årlige udgifter til drift og vedligehold af det færdige vejanlæg vil udgøre 
overslagsmæssigt 102.000 kr. og omfatter hovedsageligt vintervedligehold, drift af vejbelysning, drift af 
rabatgræs og vejtræer, kantstensfejning, tømning og vedligehold af rendestensbrønde, samt drift af anlæg 
til håndtering af klimavand. Driftsudgifterne vil blive indarbejdet i forbindelse med den tekniske 
budgetlægning for 2025-28 på vejdriftsområdet. I 2025 indarbejdes desuden en enkeltstående driftsudgift 
på 300.000 kr. til vejafvandingsbidrag.
Udgifterne til byggemodningen af området vil blive modsvaret af løbende indtægter fra salg af 
erhvervsgrunde.
INDSTILLING
Direktøren for Teknik og Miljø indstiller til Byrådet:
1.
At der gives et tillæg til rådighedsbeløbet på 3,35 mio. kr. i 2025, finansieret af det afsatte 
rådighedsbeløb på jordforsyningsområdet til uforudset arkæologi og vejanlæg i 2025.
2.
At der gives en anlægsbevilling på 27,35 mio. kr. til byggemodning af nyt erhvervsareal ved [adresse] 
i [adresse], finansieret af de afsatte rådighedsbeløb på 18,0 mio. kr. i 2024 og 9,35 mio. kr. i 2025.
3.
At der i forbindelse med budgetlægningen for 2025-28 indarbejdes 0,3 mio. kr. i 2025 til finansiering 
af vejafvandingsbidrag.
4.
At der i forbindelse med budgetlægningen for 2025-28 indarbejdes 102.000 kr. årligt på vejområdet 
til fremtidig drift og vedligehold af lokalplanområdet.
BESLUTNING
Teknik- og Miljøudvalget, 6. marts 2024:
Fraværende: Ingen
Indstilles godkendt.
Økonomiudvalget, 12. marts 2024:
Fraværende: Ingen
Indstilles godkendt.
Byrådet, 19. marts 2024:
Fraværende: Curt Iversen
Godkendt. 
Bilag

Kortbilag - Nyt erhvervsområde ved Trigevej i [adresse] (3663234)
